Ich han gesehen
ICh han gesehen·
alle wile dc ere·
niender wil sin·
wan da man ir rehte pfliget·
wolde ich des iehen·
so ist si mir gar zehere·
dú froͤide min·
des hat truren gesiget·
sit si sich min also lihte bewiget·
so var eht hin ich enmac irs niht mere·
wan dc ich si bitte ob sich min leit verkere·
kome aber dan· si min frowe iemer mere·

Ich was bewart·
vor leide vnz an die stunde·
dc mir wart gegeben·
vnder hende arbeit·
wol in wart·
der mit beiden wol kvnde·
froͤliche leben·
vnd ǒch liden ein leit·
dú hat sich mir nv so nahe geleit·
was weis mir got dc er mir swere gvnde·
tête er so wol dc er mich ir enbvnde·
hei was sin trost sorgen an mir nv funde·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse